ΓΡΑΠΤΗ ΕΡΩΤΗΣΗ E-2595/01

υποβολή: Erik Meijer (GUE/NGL) προς την Επιτροπή

(26 Σεπτεμβρίου 2001)

Θέμα: Η άσκηση πίεσης σε κράτη μέλη προκειμένου να εναρμονίσουν τους φόρους τους μέσω μείωσης της τιμής καυσίμων

1. Ενθυμείται η Επιτροπή ότι η αύξηση της τιμής του αργού πετρελαίου το καλοκαίρι του 2000 είχε ως συνέπεια να αυξηθεί και η τιμή του ντίζελ, καθώς και το να αναλάβουν κατόπιν τούτου δράσεις οι επιχειρήσεις οδικών μεταφορών προκειμένου να ωθήσουν τις κυβερνήσεις των κρατών μελών να αντισταθμίσουν την αύξηση των ποσών που καταβάλλουν στις εταιρείες πετρελαίου με μείωση των ανέκαθεν ισχυόντων φόρων για ταγρά καύσιμα στη οδική κυκλοφορία·

2. Ενθυμείται η Επιτροπή επίσης ότι διάφορα κράτη μέλη αντέδρασαν με τη λήψη αλληλοαποκλινόντων μέτρων τα οποία ήταν ευνοϊκά για την ανταγωνιστική θέση που κατείχαν στη χώρα τους οι επαγγελματικές εμπορευματικές οδικές μεταφορές, αλλά ότι το Ηνωμένο Βασίλειο δεν ενέδωσε στην εν λόγω πίεση για μείωση των φόρων·

3. Είναι σε θέση η Επιτροπή να επιβεβαιώσει την είδηση του Sunday Times της 9ης Σεπτεμβρίου 2001 σύμφωνα με την οποία η βρετανική κυβέρνηση, στο πλαίσιο μιας λευκής βίβλου, προτίθεται βραχυπρόθεσμα να ζητήσει τη μείωση της τιμής βενζίνης κατά 10 %, ως συμβολή στην εναρμόνιση των φόρων εντός της Ευρωπαϊκής Ένωσης·

4. Ποιες πιστεύει η Επιτροπή ότι θα είναι οι συνέπειες της αναφερόμενης στο σημείο 3 μείωσης της τιμής για την μετατόπιση από τις σιδηροδρομικές προς τις οδικές μεταφορές, για το βαθμό χρήσης των ορυκτών καυσίμων και την αύξηση των εκπομπών CO2;

5. Λαμβάνειπόψη η Επιτροπή το γεγονός ότι τα έσοδα από τους φόρους των κρατών μελών είναι αναγκαία για την εκπλήρωση τωνποχρεώσεων που έχουν αναλάβει έναντι των κατοίκων τους και τη διατήρηση ενός βιώσιμου περιβάλλοντος στις πόλεις, πόσο μάλλον όταν δεν έχουν πλέον τη δυνατότητα να καλύψουν τα ελλειμματικά έσοδα με αύξηση των δανείων·

6. Πώς συμβιβάζεται η εκ μέρους της Επιτροπής επιδίωξη της μείωσης των τιμών με το γεγονός ότι η Ευρωπαϊκή Ένωση προσυπέγραψε τους στόχους των συμφωνιών του Κυότο το 1997 και της Βόννης το 2001, που καθιστούνποχρεωτική τη μείωση των εκπομπών CO2;

7. Πού βασίζεται τώρα η Επιτροπή για να ζητήσει εναρμόνιση, όταν γνωρίζουμε ότι άλλα κράτη μέλη έχουν ήδη δημιουργήσει το καθένα ξεχωριστά μία κατάσταση μέσω της οποίας το κράτος μέλος το οποίο διατηρεί το επίπεδο των φόρων στο παλιό επίπεδο αποτελεί αυτομάτως εξαίρεση·

8. Είναι διατεθειμένη η Επιτροπή να προωθήσει ενδεχομένως μία εναρμόνιση των φόρων που η ίδια κρίνει ευκταία μέσω αύξησης των τιμών των καυσίμων αυτοκινήτων, επειδή δεν συμβιβάζονται με τον περιορισμένο χαρακτήρα των αποθεμάτων πετρελαίου και με τις συνέπειες της καύσης για το περιβάλλον, αντί να ενθαρρύνει τη μείωση των φόρων εκ μέρους κρατών μελών που δεν έχουν ακόμη προβεί σε μια τέτοια μείωση·

Απάντηση του κυρίου Bolkestein Εξ ονόματος της Επιτροπής

(15 Νοεμβρίου 2001)

1.-5. Κατόπιν της απότομης αύξησης της τιμής του πετρελαίου κατά τη διάρκεια του θέρους, η Επιτροπή δημοσίευσε, στις 4 Δεκεμβρίου 2000, ανακοίνωση με τίτλο Ο πετρελαϊκός εφοδιασμός της Ευρωπαϊκής Ένωσης(1). στις 29 Νοεμβρίου 2000. Στην ανακοίνωση αυτή διευκρινιζόταν ότι δεν πρέπει η αύξηση των τιμών των πετρελαϊκών προϊόντων να αντισταθμιστεί με την μείωση της φορολογίας Η χρήση φορολογικών μέσων πρέπει να συμβιβάζεται με τις κατευθύνσεις της οικονομικής πολιτικής και τις δεσμεύσεις που λαμβάνονται σε ότι αφορά τη δημοσιονομική εξυγίανση. Αυτή η κατεύθυνση επιβεβαιώθηκε στη συνέχεια από τη Πράσινη Βίβλο Προς μια στρατηγική για την ασφάλεια του ενεργειακού εφοδιασμού(2), την οποίαιοθέτησε η Επιτροπή, στις 29 Νοεμβρίου 2000.

Η πλειοψηφία των κρατών μελώνπέκυψε στη πίεση των οδικών μεταφορέων, προβαίνοντας στη μείωση των ειδικών φόρων κατανάλωσης ή άλλων φορολογικών προεισπράξεων, όπως για παράδειγμα των φόρων κατ' άξονα στη περίπτωση του Ηνωμένου Βασιλείου.

3.-4. Είναι λανθασμένη η πληροφορία που δημοσιεύτηκε στην εφημερίδα Sunday Times, πριν από την ημερομηνία δημοσίευσης της Πράσινης Βίβλου της Επιτροπής, η ευρωπαϊκή πολιτική μεταφορών εν όψει του 2010(3).

Η Επιτροπή προβλέπει, στη Λευκή Βίβλο, ένα μέτρο που αφορά την εναρμόνιση της φορολογίας των καυσίμων που χρησιμοποιούν οι επαγγελματίες οδικοί μεταφορείς, ιδίως σε σχέση με τις προτάσεις σχετικά με τη κοστολόγηση τωνποδομών και την αναθεώρηση των εν ισχύ φόρων. Επομένως, δεν επιδιώκεται ο στόχος της μείωσης των τιμών του οδικού μεταφορέα.

6.-8. Για την αειφόρο ανάπτυξη, πρέπει να παρέχονται στους καταναλωτές μεταφορών αληθείς τιμές, δηλαδή, τιμές στις οποίες περιλαμβάνονται οι αρνητικές εξωτερικές επιδράσεις, ιδίως εκείνες που συνδέονται με τις εκπομπές αερίων που προκαλούν το φαινόμενο του θερμοκηπίου.

Στο πλαίσιο αυτό, η Επιτροπή πρόκειται λοιπόν να προτείνει ένα εναρμονισμένο κοινοτικό ειδικό φόρο κατανάλωσης στο πετρέλαιο μηχανών εσωτερικής καύσης για επαγγελματική χρήση, ο συντελεστής του οποίου θα είναι, κατά μέσο όρο,ψηλότερος από τον παρόντα μέσο όρο των φόρων στο πετρέλαιο μηχανών εσωτερικής καύσης. Εξ άλλου, αποσυνδέοντας τα καθεστώτα φορολόγησης των καυσίμων που ισχύουν για τους επαγγελματίες, από τα καθεστώτα που ισχύουν για τους ιδιώτες, τα κράτη μέλη θα είναι σε θέση να αυξήσουν τη φορολόγηση του πετρελαίου μηχανών εσωτερικής καύσης που καταναλίσκουν τα επιβατηγά αυτοκίνητα, ώστε να προσεγγίσει αυτή της βενζίνης(4). Παρόμοια πρόταση θα ικανοποιούσε τις απαιτήσεις των κοινοτικών πολιτικών στους τομείς των μεταφορών, του περιβάλλοντος και της ενέργειας.

(1) COM(2001)631 τελικό.

(2) COM(2001)679 τελικό.

(3) COM(2001)370 τελικό.

(4) Οι ειδικοί φόροι κατανάλωσης στο ντίζελ είναι χαμηλότεροι κατά 140 περίπου (για 1000 λίτρα) σε σχέση με αυτούς που επιβάλλονται στη βενζίνη.